…Դեռ տան մուտքից մեծ գերդաստանի կարգ ու կանոնի և օրինապահության ազնիվ շուքը բարության ալիքներով մեզ ընդառաջ է գալիս. փայտե, ներկը տեղ-տեղ թափած և արդար վաստակից ազնվորեն ճաքճքած դռան կողքին հերթով կանգնած էին տան բոլոր անդամները՝ մեծից փոքր: Իմանալով հյուրերի մասին՝ մեզ դիմավորելու էր դուրս եկել «մի պարզ գերդաստան»՝ Հասմիկ մայրիկի գերդաստանը: Տան ավագը՝ 91-ամյա Հասմիկ մայրիկը՝ տիպիկ սահյանական դատող-բանող աչքերով ու դիմագծերով, կանգնել էր տան գլխավորի՝ Գեղամ որդու թևի տակ. տան առաջնությունը, երևաց, արդեն նրան էր հանձնել, բայց ինքը թիկունքն ամուր պահում էր…